**GÎND DE IARNĂ**

*Achim Leu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GÎND DE IARNĂ

Te rog privește-afară ca să te-ntreb iubito,

-Văzut-ai tu vreo mamă cum își infașă pruncul?

Așa aș vrea ca-n brațe, tu gol să-mi ridici trupul,

Și-apoi cu gingășie să mi-l așezi în mijloc,

Pe-n-zăpezita zare,

Ca pe-un imens alb scutec.

Izbăvitoare liniști din cer m-or ninge-n suflet,

A nemuririi sete și-al întrebării urlet,

Își vor slăbi strînsoarea, iar somnul m-o cuprinde,

La umbra genei tale...

Și-n ochi, ți-s-or aprinde ,

Luminile iubirii și străluciri de vis,

cu care tu iubito, să mă înfeși strîns , strîns...

Să tragi și colțul zării pe-nfiebitata-mi frunte

Și-apoi cu ochi-n lacrimi, încetișor tu, du-te...